ⵜⵓⵎⴰⵙ ⵉⴷⵉⵙⵓⵏ

ⵟⵓⵎⴰⵚ ⵉⴹⵉⵚⵓⵏ ⵏⵖ ⵜⵓⵎⴰⵙ ⵉⴷⵉⵙⵓⵏ ⵏⵖ ⵙ ⵢⵉⵙⵎ ⵏⵏⵙ ⵉⵎⵉⴷⵉ ⵟⵓⵎⴰⵚ ⴰⵍⴼⴰ ⵉⴹⵉⵚⵓⵏ (ⵙ ⵜⵏⴳⵍⵉⵣⵜ: Thomas Alva Edison) (11 ⴱⵕⴰⵢⵕ 1847 - 18 ⴽⵟⵓⴱⵕ 1931), ⵉⴳⴰ ⴰⵎⴰⵙⵙⴰⵏ ⴷ ⵓⵎⵙⵏⵓⵍⴼⵓ ⴷ ⴱⴰⴱ ⵏ ⵜⵡⵓⵔⵉⵡⵉⵏ ⴰⵎⵉⵔⵉⴽⴰⵏⵉ. ⵜⵉⵣⵉ ⵍⵍⵉ ⵉⵙⵡⵓⵔⵉ ⴳ ⵜⵎⵙⵙⵓⵔⵜ ⵏⵏⵙ " ⵉⴹⵉⵚⵓⵏ ⵊⵉⵏⵉⵕⴰⵍ ⵉⵍⵉⴽⵜⵔⵉⴽ " ⵉⵙⵍⵍⵡⵉ ⵜⵓⴳⵜⵜ ⵏ ⵡⴰⵍⵍⴰⵍⵏ ⵏⵏⴰ ⵉⵡⵙⵏ ⵉ ⵓⴼⴳⴰⵏ ⴳ ⵜⵓⴷⵔⵜ ⵏⵏⵙ ⴷ ⵍⵍⵉ ⴱⴰⵀⵔⴰ ⵉⵜⵟⵟⴰⴼⵏ ⴰⵜⵉⴳ. ⵣⵓⵏ ⴷ ⴰⵙⴱⵓⵖⵍⵓ ⵏ ⵡⴰⵍⵍⴰⵍ ⵏ ⵓⴼⵓⵏⵓⴳⵔⴰⴼ ⴳ 1877 ⵍⵍⵉ ⵉⵙⴽⵔⵏ ⵜⴰⴳⵔⴰⵡⵍⴰ ⴳ ⵓⵎⴰⴹⴰⵍ ⵏ ⵉⴳⵕⴹⴰⵏ  ⴷ ⵡⴰⵍⵍⴰⵍⵏ ⵏ ⵓⵙⵓⵍⴼ ⵏ ⵙⵙⵉⵏⵉⵎⴰ, ⵓⵍⴰ ⵡⴰⵍⵍⵉ ⵙ ⴱⴰⵀⵔⴰ ⵉⵜⵜⵢⵓⵙⵙⴰⵏ  ⵍⵍⵉ ⵜ ⵉⴳⴰⵏ ⴷ ⵜⵙⴰⴼⵓⵜ ⵜⴰⵎⵥⵥⴰⵕⵓⵕⵜ ⵜⴰⵎⵥⵥⵏⵥⵕⵜ ⵜⵓⵙⵏⵉⵙⵜ.ⵜⴰⵔⵉⴷⵉⵔⵜ ⵏ ⵟⵓⵎⴰⵚ ⵉⴹⵉⵚⵓⵏ. ⵉⵜⵜⵢⵓⵥⵕⴰ ⴰⵙⵙ ⵏ 8/1/2026.      

ⵉⵍⵓⵍ ⴷ ⵡⴰⵍⴼⴰ ⵉⴹⵉⵚⵓⵏ ⴳ 11 ⴱⵕⴰⵢⵕ ⴳ 1847 ⴳ ⵜⵎⴷⵉⵏⵜ ⵏ ⵎⵉⵍⴰⵏ ⴳ ⵓⵀⴰⵢⵓ ⴳ ⵉⵡⴰⵏⴽⵏ ⵉⵎⵓⵏⵏ ⵏ ⵎⴰⵔⵉⴽⴰⵏ. ⴷ ⵏⵜⵜⴰⵏ ⴰⴷ ⵉⴳⴰⵏ ⴰⵔⵔⴰⵡ ⵡⵉⵙ ⵙⴰ ⴷ ⵓⵎⴳⴳⴰⵔⵓ ⴷⴰⵔ ⵚⴰⵎⵡⵉⵍ ⵉⴹⵉⵚⵓⵏ ⴷ ⵏⴰⵏⵙⵉ ⵉⵍⵢⵓⵟ, ⴷ ⵏⵜⵜⴰ ⵉⴳⴰ ⵙⴳ ⵀⵓⵍⴰⵏⴹⴰ ⴳ ⵎⵥⵥⵉ ⵏⵏⵙ. ⴷ ⵉⴼⴼⴰⵖ ⵙⴳ ⵜⵉⵏⵎⵍ ⵙⴳ ⵜⵎⵥⵉ ⵏⵏⵙ ⵎⴰⵢⴰⴷ ⴰⵙ ⵉⵏⵏⴰ ⵓⵙⵍⵎⴰⴷ ⵜⴳⵉⴷ ⴰⵎⴼⵓⴷⵉ ⴷ ⵉⵍⵍⴰ ⴷⴰⵔⴽ ⴽⵔⴰ ⵏ ⵓⵎⵓⴽⵔⵉⵙ ⴳ ⵜⴳⵔⵔⴰⵡⵜ ⵏⵏⴽ. ⴷ ⵉⵏⵏⴰⵙ ⴽⴰ ⵜ ⵉⵙⴰⵇⵇⵔⴰⵏ ⴳ ⵜⴳⵎⵎⵉ, ⴷ ⵉⵏⵏⴰ ⵉⴹⵉⵚⵓⵏ ⴳ ⵎⴰⵢⴰⴷ ⴷ ⵉⵎⵇⵇⵓⵔ: ⵉⵏⵏⴰ ⴰⴷ ⵉⵢⵉ ⵉⵙⵍⵍⵡⵉⵏ, ⵜⴳⴰ ⴳⵉⵜⵉ ⵜⴰⵎⵢⵉⵎⴰⵏⵜ, ⵜⵉⵣⵉ ⴰⵏⵏ ⵙⵙⵏⵖ ⵉⵙ ⵜⵍⵍⴰ ⴷⴰⵔ ⵜⵓⴷⵔⵜ ⵉⵏⵓ ⴽⵔⴰ ⵏ ⵓⵡⵜⵜⴰⵙ, ⴷ ⵢⴰⵏ ⵓⴼⴳⴰⵏ ⵍⵍⵉ ⵙ ⵉⵅⵚⵚⴰ ⴰⴷ ⵜ ⵓⵔ ⴼⵍⵖ ⵓⵍⴰ ⵕⵥⵉⵖ ⵜⴰⵎⵢⵉⵎⴰⵏⵜ ⴰⵏⵏ. ⵉⵎⵔⵔⵜ ⵡⴰⴹⵉⵚⵓⵏ ⵙⴳ ⵎⵥⵥⵉ ⴳ ⴽⵔⴰ ⵏ ⵉⵎⵓⴽⵔⵉⵙⵏ ⵏ ⵓⵙⵙⴼⵍⴷ ⵙ ⵓⵎⵥⵥⵓⵖ ⵏⵏⵙ, ⴷ ⵉⴽⴽⴰ ⵜ ⵉⵏⵏ ⵓⵔ ⵉⵃⵎⵉⵍ ⵉⴹⵚ ⵙⵍⴰⵡⴰⵏ ⴰⴽⴽⵯ ⵜⵉⵣⵉ ⵍⵍⵉ ⵉⵜⵜⵉⵍⵉ ⴳ ⵜⵡⵓⵔⵉ. ⴳ ⵓⵙⴳⴳⵯⴰⵙ ⵏ 1854 ⵉⴷⴷⴰ ⴷ ⵜⵡⵊⴰ ⵏⵏⵙ ⵙ ⴱⵓⵔⵜ ⵀⵓⵔⵓⵏ ⴳ ⵎⵉⵛⵉⴳⴰⵏ, ⴷ ⵖⵉⵏⵏ ⴰ ⴳ ⵉⵙⵙⵏⵜⵉ ⵜⵓⴷⵔⵜ ⵏⵏⵙ ⴳ ⵜⵡⵓⵔⵉ ⵏ ⵓⵣⵣⵏⵣ ⵏ ⵜⵎⵉⵥⵉⴹⵜ ⴷ ⵉⵖⵎⵉⵙⵏ ⴳ ⵉⵍⴰⵡⴰⵢⵏ, ⴷ ⵉⵕⵥⵎ  ⴰⵙⵏⵢⵓⴷⴷⵓ ⵏ ⵉⵎⴰⵍⴰⵙⵙ ⵏⵏⵙ ⵓⵙⵍⵉⴳ (Grand trunk herald).

 ⵜⴰⵡⴰⴷⴰ ⵏⵏⵙ ⵜⴰⵣⵣⵓⵍⴰⵏⵜ 
ⵉⴳⴰ ⵡⴰⴹⵉⵚⵓⵏ ⴰⵎⵡⵓⵔⵉ ⴰⵜⵉⵍⵉⵖⵔⴰⴼ ⴷⴰⵜ ⵎⴰⴷ ⵉⴼⵓⴽⴽⴰ ⵢⴰⵏ ⵓⴼⵔⵓⵅ ⴳ ⵢⴰⵏ ⵓⵏⴳⴰⵙ ⵏ ⵓⵍⴰⵡⴰⵢ . ⴷ ⵉⴽⵯⵜⵉ ⴷ ⴱⴰⴱⴰⵙ  ⵏ ⵓⴼⵔⵓⵅ ⴰⵏⵏ ⴰⵊⵎⵉⵍ ⵏ ⵉⴹⵉⵚⵓⵏ ⴷ ⵢⵉⵡⵙ ⴰⵙ ⵏⵉⵜ , ⵉⵙⵙⵖⵔⴰ ⴰⵙ ⵎⴰⵏⵉⴽ ⵙ ⴰ ⵙⵡⵓⵔⵉⵏ ⵜⵜⵉⵍⵉⵖⵔⴰⴼ , ⴷ ⵉⵙⵡⵓⵔⵉ ⴳ ⴽⵉⴳⴰⵏ ⵏ ⵜⵎⴷⵉⵏⵉⵏ. ⴳ ⵓⵙⴳⴳⵯⴰⵙ ⵏ 1866 ⵉⵎⵎⵓⵜⵜⵉ ⵙ ⵍⵡⵉⵙⴼⵉⵍ ⴼ ⵉⵡⴰⵏⴽⵏ ⵏ ⴽⵉⵏⵜⵓⴽⵉ, ⴷ ⵉⵙⵡⵓⵔⵉ ⴳ ⵜⵙⵏⵓⵔⴰⵢⵜ ⵏ ⴰⵙⵓⵛⵢⴰⵜⵉⴷ ⴱⵔⵉⵙ . ⵎⴰⵛⵛ ⵢⴰⵏ ⵡⴰⵙⵙ ⵉⵙⴽⵔ ⵜⵉⵔⵉⵎⵜ ⵏⵏⵙ ⴷ ⵜⵙⵔⴳ ⴰⵙ ⴰⵢⵍⵍⵉⴳ ⵜⵜ ⵉⴼⴼⴰⵖ . ⵎⴰⵛⵛ ⴳ ⵓⵙⴳⴳⵯⴰⵙ ⵏ 1869 ⴳ 1 ⵢⵓⵏⵢⵓ ⵢⵓⵎⵥ ⵜⴰⵙⵎⵖⵓⵔⵜ ⵏⵏⵙ ⵜⴰⵎⵣⵡⴰⵔⵓⵜ ⵍⵍⵉ ⵜⵜ ⵉⴳⴰⵏ "ⵜⵉⵣⵣⵉⴷⴳⴰ ⵏ ⵓⵙⵏⵓⵍⴼⵓ" ⵅⴼ ⵓⵎⵙⵙⵓⵙⵔ ⴰⴳⵕⴹⴰⵏ ⴰⵎⵥⵥⴰⵕⵓⵕ.

 ⴰⴼⵓⵏⵓⴳⵔⴰⴼ 
ⴳ ⵓⵙⴳⴳⵯⴰⵙ ⵏ 1877 ⵉⵙⵏⵓⵍⴼⴰ ⵉⴹⵉⵚⵓⵏ ⵍⴼⵓⵏⵓⴳⵔⴰⴼ, ⵜⴽⴽⴰ ⵜⵜ ⵉⵏⵏ ⵜⵙⴽⵔⴰⵡⵜ ⴰⴷ ⵓⵔ ⵜⵜ ⵉⵏⵏ ⴰⴽⴽⵯ ⵉⵜⵜⴰⵎ ⴰⵡⴷ ⵢⴰⵏ, ⴷ ⴳⴰⵏ ⴰⵙ ⵜⵉⵣⵉ ⵢⴰⵏⵏ ⵙ ⵡⴰⵙⵙⴰⵖ  ⵏ "ⴰⵄⵣⵣⴰⵎ ⵏ ⵎⵉⵍⵏⵓ ⴱⴰⵔⴽ".ⵍⴼⵓⵏⵓⴳⵔⴰⴼ. ⵉⵜⵜⵢⵓⵥⵕⴰ ⴰⵙⵙ ⵏ 8/1/2026. 

 ⴰⵙⴰⵔⵎ ⵎⵉⵏⵍⵓ ⴱⴰⵔⴽ 
ⴰⵙⵏⵓⵍⴼⵓ  ⵏ ⵢⵉⴹⵉⵚⵓⵏ ⴰⵎⵇⵇⵔⴰⵏ ⵉⴳⴰ ⵜ ⴰⵚⴽⵓ ⵏ ⵓⵎⵣⵡⴰⵔⵓ ⵏ ⵉⵙⵓⵔⴰⵎ ⵏ ⵉⵔⵣⵣⵓⵜⵏ ⵉⵎⴳⵓⵔⴰⵏ ⴳ ⵎⵉⵏⵍⵓ ⴱⴰⵔⴽ, ⵏⵢⵓ ⵊⵉⵔⵙⵉ, ⴷ ⵍⵍⵉ ⵉⵜⵜⵙⵓⵥⵕⴰⴼⵏ ⴳ ⵉⴷⵔⵉⵎⵏ ⵏ ⵓⵣⵣⵏⵣ ⵏ ⵓⵙⵏⵓⵍⴼⵓ ⵏⵏⵙ ⵉ ⴱⵓ ⴽⴽⵓⵥ ⵜⵜⵉⵍⵉⵖⵔⴰⴼ (Quadruplex) , ⵉⴳ ⵓⵙⴰⵔⵎ ⴰⴷ ⴰⵎⵣⵡⴰⵔⵓ ⵏ ⵉⵙⵓⵔⴰⵎ ⵍⵍⵉ ⵉⴳⴰ ⵓⵡⵜⵜⴰⵙ ⵏⵏⵙⵏ ⴰⴷ ⴼⴰⵔⵙⵏ ⵙ ⵢⴰⵏ ⵡⵓⵏⵓⵖ ⴰⵙⵓⵍⴰⵏ ⵏ ⵉⵙⵏⵓⵍⴼⴰ ⵉⵜⵉⴽⵏⵓⵍⵓⵊⵉⵏ.

 ⵜⴰⵙⴰⴼⵓⵜ ⵜⴰⵎⵥⵥⴰⵕⵓⵕⵜ 
ⵓⵔ ⵉⵙⵏⵓⵍⴼⵉ ⵡⴰⴹⵉⵚⵓⵏ ⵜⴰⵙⴰⴼⵓⵜ ⵜⴰⵎⵣⵡⴰⵔⵓⵜ , ⵎⴰⵛⵛ ⵉⵙⵏⵓⵍⴼⴰ  ⵜⴰⵙⴰⴼⵓⵜ ⵜⴰⵎⵣⵡⴰⵔⵓⵜ ⵏ ⵉⵎⵥⵥⵏⵥⵕⵏ ⴷ ⵓⵙⵏⵉⵙ ⴷ ⵓⵏⵙⴱⴰⴱ. ⵣⵡⴰⵔⵏ ⵜ ⵜⵓⴳⵜⵜ ⵏ ⵉⵙⵏⵓⵍⴼⴰ ⵎⴰⵛⴰ ⵜⵉⵙⴰⴼⵓⵜⵉⵏ ⵏⵏⵙⵏ ⵓⵔ ⴷⴰ ⵜⴽⴽⴰⵏ ⵡⴰⵍⵓ ⵙⵉⵖ ⴰⵔ ⵅⵙⵙⵉⵏ .ⴷ ⵖⵍⴰⵏⵜ  ⴷ ⴰⵔ ⴱⴰⵀⵔⴰ ⵛⵜⵜⴰⵏ ⴰⵎⵣⴰⵣ. ⵙⴳ ⵓⵙⴳⴳⵯⴰⵙ ⵏ 1878 ⴰⵔ 1880 ⵉⵙⵡⵓⵔⵉ ⵏⵜⵜⴰ ⴷ ⵜⵔⴰⴱⴱⵓⵜ ⵏⵏⵙ ⴰⴱⴰⵛ ⴰⴷ ⵙⴱⵓⵖⵍⵓⵏ ⵜⴰⵙⴰⴼⵓⵜ ⴰⵏⵏ . ⴳ ⵓⵙⴳⴳⵯⴰⵙ ⵏ 1880  ⴳ ⵉⵏⵏⴰⵢⵔ ⴳ 27 ⵢⵓⵎⵥ ⵜⵉⵣⵣⵉⴷⴳⴰ ⵏ ⵓⵙⵏⵓⵍⴼⵓ ⵜⴰⵎⵉⵔⵉⴽⴰⵏⵉⵜ ⵖⴼ ⵜⵙⴰⴼⵓⵜ ⵜⴰⵎⵥⵥⴰⵕⵓⵕⵜ ⵜⵓⵙⵏⵉⵙⵜ.ⵜⴰⵙⴰⴼⵓⵜ ⵏ ⵢⴹⵉⵚⵓⵏ. ⵉⵜⵜⵢⵓⵥⵕⴰ ⴰⵙⵙ ⵏ 8/1/2026.

 ⵜⴰⵟⵟⵓⴹⵜ ⵏ ⵉⵎⵣⴰⵣⵏ 
ⴳ ⵓⵙⴳⴳⵯⴰⵙ ⵏ 1882 ⵉⵙⴽⵔ ⴰⵙⵡⵓⵔⵉ ⴰⵎⵣⵡⴰⵔⵓ ⵏ ⵓⵙⵔⵙ ⵏ ⵜⵥⴹⴰⵕⵜ ⵜⴰⵏⵙⴱⴰⴱⵜ ⴳ ⵡⴰⵙⵓⴽ ⵏ ⴱⵉⵔⵍ , ⵎⴰⵏⵀⴰⵜⵏ ⵍⵍⵉ ⵉⴼⴽⴰⵏ 110 ⴼⵓⵍⵜ ⴳ ⵓⵎⵣⴰⵣ ⴰⵙⵓⵍⴰⵏ (DC) ⵉ 59 ⵏ ⵉⵎⵡⵓⵔⵉⵢⵏ. ⴷ ⴷⵖⵢⴰ ⵎⴰⴷ ⵉⵚⴽⴰ ⵉⵙⵔⴰⵙ ⵢⴰⴹⵏ ⴳ ⵍⵓⵏⴹⵓⵏ ⴷ ⵔⵓⵣⵉⵍ ⴷ ⵏⵢⵓ ⵊⵉⵔⵙⵉ.

 ⵉⵙⵏⵓⵍⴼⴰ ⵏⵏⵙ ⵢⴰⴹⵏⵉⵏ 
ⴳ ⵡⴰⴳⵓⵔ ⵏⴳⵔ 1878 ⴷ 1877 ,ⵉⵙⵏⵓⵍⴼⴰ ⵡⴰⴹⵉⵚⵓⵏ ⵍⵎⵉⴽⵕⵓⴼⵓⵏ ⴰⴽⴰⵔⴱⵓⵏⵉ  ⵍⵍⵉ ⵜⵜⵓⵙⵎⵔⴰⵙⵏ ⴳ ⴽⵓⵍⵍⵓ ⵉⵙⴰⵙⵖⵓⵢⵏ /ⵉⵜⵉⵍⵉⴼⵓⵏⵏ ⴰⵔ ⵉⴷ ⵜⴰⵎⵎⵔⴰⵡ ⵏ ⵜⴰⵙⵓⵜ ⵏ ⵙⵉⵎⵔⴰⵡ . ⴰⵢⵍⵍⵉ ⵉⵙⴼⴰⵍⴽⵉⵏ ⵙ ⵢⴰⵏ ⵡⵓⵏⵓⵖ ⴰⵎⵇⵔⴰⵏ ⴳ ⵡⴰⴼⴰⵡ ⵏ ⵉⵎⵙⵍⵉ ⴳⵔ ⵉⵣⴰⵔⵓⵜⵏ . ⴷ ⴰⵡⴷ ⴰⵔ ⵜⵜⵉⵏⵉⵏ ⵏⵜⵜⴰ ⴰⴷ ⵉⵎⴰⵎⴽⵏ ⴰⴳⵓⴳⵥⵕ/ⴰⵎⵙⵎⴰⵇⵇⴰⵍ  ⴰⴼⵍⵓⵕⵉ , ⴷ ⵉⴳⴰ ⵢⴰⵏ ⵡⴰⵍⵍⴰⵍ ⵍⵍⵉ ⵙⵡⵓⵔⵉⵏ ⵉⵥⵏⵥⴰⵕⵏ ⵓⵏⵜⵉⵎⵏ / ⵙⵙⵉⵏⵉⵢⴰ ( X- rays ) ⵎⴰⵛⵛ ⵓⵔ ⴰⵙ ⵉⵙⵎⴷ ⵙⵓⵔ ⴰⴱⴰⵛ ⴰⴷ ⵜ ⵉⵙⴱⵓⵖⵍⵓ ⴰⵛⴽⵓ ⵉⵎⵎⵓⵜ ⴰⵙ ⵓⵎⴰⵡⴰⵙ ⵏⵏⵙ .

 ⵜⴰⵎⵜⵜⴰⵏⵜ ⵏⵏⵙ  
ⵉⵎⵎⵓⵜ ⵟⵓⵎⴰⵚ ⵉⴹⵉⵚⵓⵏ ⴳ ⵓⵙⴳⴳⵯⴰⵙ ⵏ 1931 ⴳ ⵓⵡⵜⴰⵢ ⵏ 84 ⵏ ⵓⵙⴳⴳⵯⴰⵙ , ⴰⵛⴽⵓ ⵉⴽⴽⴰ ⵜ ⵉⵏⵏ ⵉⵎⵔⵔⵜ ⴱⴰⵀⵔⴰ ⵙ ⵜⵎⴰⴹⵓⵏⵜ ⵏ ⵜⴳⵍⵉⵙⵉⵎⵜ/ ⵙⴽⴽⴰⵔ, ⵉⵜⵜⵓⵏⴹⴰⵍ ⴳ ⴷⴷⵓ ⵜⴳⵎⵎⵉ ⵏⵏⵙ ⴳ  ⵏⵢⵓ ⵊⵉⵔⵙⵉ .ⵜⴰⵎⵜⵜⴰⵏⵜ ⵏ ⵢⵉⴹⵉⵚⵓⵏ. ⵉⵜⵜⵢⵓⵥⵕⴰ ⴰⵙⵙ ⵏ 8/1/2026.

 ⵜⵓⴷⵔⵜ ⵏⵏⵙ ⵜⴰⵡⵔⵉⴽⴰⵏⵜ 
ⵉⵜⴰⵀⵍ ⵉⴹⵓⵚⵓⵏ ⵙⵏⴰⵜ ⵜⵡⴰⵍ ⴷ ⵢⵓⵔⵓ ⵚⴹⵉⵚ ⵉⴼⵔⵅⴰⵏ.

ⵜⴰⵎⵖⴰⵔⵜ ⵏⵏⵙ ⵜⴰⵎⵣⵡⴰⵔⵓⵜ: ⵎⴰⵔⵉ ⵙⵜⵉⵍⵡⵉⵍ ⵉⵜⴰⵀⵍ ⵜⵜ ⴰⵙⴳⴳⵯⴰⵙ ⵏ 1871(ⵜⵎⵎⵓⵜ ⴳ 1884), ⵢⵓⵔⵓ ⴷⵉⵙ : ⵎⴰⵔⵢⵓⵏ ⵉⵙⵜⵉⵍ ( 1873 - 1965 ) .ⴷ  ⵟⵓⵎⴰⵚ ⴰⵍⴼⴰ ⵉⴹⵉⵚⵓⵏ ⵉⵍⵓⵍ ⴷⴰⵔⵙ ⵡⴰⴷ ⴳ 1876 ⴷ ⵉⵎⵎⵓⵜ ⴳ 1935 , ⴷ ⵡⵉⵍⵢⴰⵎ ⵍⵉⵣⵍⵉ (1878- 1937)

ⵜⴰⵎⵖⴰⵔⵜ ⵜⵉⵙ ⵙⵏⴰⵜ: ⵎⵉⵏⴰ ⵎⵉⵍⵔ (ⵉⵜⴰⵀⵍ ⵜⵜ ⴳ 1886), ⵢⵓⵔⵓ ⴷⵉⵙ : ⵎⴰⴷⵍⵉⵏ (1888- 1979) ⴷ  ⵜⵛⴰⵔⵍⵣ ( 1890-1969) ⴷ ⵜⵢⵓⴷⵓⵔ ( 1898-1992)

 ⵜⵉⵙⵎⵖⵓⵔⵉⵏ ⵓⵙⵎⵖⵔ 
 ⵜⴰⵎⴰⴷⴰⵢⵜ ⵏ ⵎⴰⵜⵢⵓⵜⵛⵉ ⴳ 1887.
 ⵜⴰⵎⴰⴷⴰⵢⵜ ⵏ ⵊⵓⵏ ⵙⴽⵓⵜ ⴳ 1889 .
 ⵜⴰⵎⴰⴷⴰⵢⵜ ⵏ ⵊⵓⵏ ⴼⵔⵉⵜⵣ 1908 .
 ⵜⴰⵎⴰⴷⴰⵢⵜ ⵏ ⴼⵔⴰⵏⴽⵍⵉⵏ 1915 .
 ⵜⴰⵎⴰⴷⴰⵢⵜ ⵏ ⵜⵏⴰⴼⵓⵜ ⵉⵥⵉⵍⵏ  ⵙⴳ ⵜⴰⵢⵍⴰⵏⵜ ⵜⴰⵎⵉⵔⵉⴽⴰⵏⵉⵜ ⴳ 1920 .
 ⵜⴰⵎⴰⴷⴰⵢⵜ  ⵏ ⵍⴽⵓⵏⴳⵔⵉⵙ ⵏ ⵡⵓⵔⵖ ⴳ 1928
 ⵜⴰⵎⴰⴷⴰⵢⵜ  ⵏ ⴳⵔⴰⵎⵉ ⵜⴰⵜⵉⵇⵏⵉⵜ ( 2010, ⴹⴰⵕⵜ ⵎⴰⴷ ⵉⵎⵎⵓⵜ )
 ⵜⵉⵙⵎⵖⵓⵔⵉⵏ ⵍⵍⵉ ⵉⵜⵜⵓⵙⵎⵎⴰⵏ ⵙ ⵡⴰⵙⵙⴰⵖ ⵏⵏⵙ :
 ⵜⴰⵎⴰⴷⴰⵢⵜ ⵏ ⵉⴹⵉⵚⵓⵏ : ⵜⴳⴰ ⵙⴳ ⵜⵙⵎⵖⵓⵔⵉⵏ ⵜⵉⵇⴱⵓⵔⵉⵏ ⴳ ⵉⴳⵔ ⵏ ⵜⴰⵜⵡⴰⵍⵜ ⵜⴰⵎⵥⵥⴰⵕⵓⵕⵜ ⴷ ⵉⵍⵉⴽⵜⵔⵓⵏⵉⵢⴰⵜ  ⴳ ⵎⵉⵔⵉⴽⴰⵏ .
 ⵜⴰⵙⵎⵖⵓⵔⵜ ⵏ ⵉⴹⵉⵚⵓⵏ ( ⵀⵓⵍⴰⵏⴹⴰ ) : ⵜⴰⵙⵎⵖⵓⵔⵜ ⵏ ⵓⵥⴰⵡⴰⵏ ⵜⴰⵎⵇⵇⵔⴰⵏⵜ ⴳ ⵀⵓⵍⴰⵏⴹⴰ . 
 ⵜⴰⵙⵎⵖⵓⵔⵜ ⵏ ⵟⵓⵎⴰⵚ ⴰⵍⴼⴰ ⵉⴹⵉⵚⵓⵏ ⵉ ⵜⵣⵣⵉⴷⴳⴰ ⵏ ⵓⵙⵏⵓⵍⴼⵓ :  ⴰⵔ ⵜⵜ ⵜⴰⴽⴽⴰ ⵜⵎⵙⵎⵓⵏⵜ ⵜⴰⵎⵉⵔⵉⴽⴰⵏⵉⵜ  ⵉ ⵉⵎⵜⵡⴰⵍⵏ ⵉⵎⵉⴽⴰⵏⵉⴽⵉⵢⵏ. .ⵜⵉⵙⵎⵖⵓⵔⵉⵏ ⵏ ⵢⵉⴹⵉⵚⵓⵏ. ⵉⵜⵜⵢⵓⵥⵕⴰ ⴰⵙⵙ ⵏ 8/1/2026.

 ⵉⵡⵏⵏⴰⵏ ⵏⵏⵙ 

 ⵉⵏⴳⵓⴼⵏ ⴳⴰⵏ ⵢⴰⵏ ⵡⴰⵏⴰⵡ ⴳ ⵓⴼⴳⴰⵏ, ⵡⵉⵍⵍⵉ ⵓⵔ ⵉⵙⵙⵉⵏⵏ ⵉⵙ ⵏⵏ ⵏⵃⴰⴷⴰⵏ ⴰⵎⵓⵔⵙ ⵜⵉⵣⵉ ⵍⵍⵉ ⴱⴷⴷⵏ.
 ⴰⵙⵍⴰⴽ ⵏⵜⵜⴰⵏ ⴰⴷ ⵉⴳⴰⵏ ⵜⴰⵖⴰⵡⵙⴰ ⵍⵍⵉ ⴱⴰⵀⵔⴰ ⴳⵉⵖ ⵉⵅⵛⵏⵏ, ⴷ ⵉⵖⴰⵔⴰⵙⵏ ⵍⵍⵉ ⵉⵎⵓⵔⵙⵏⵉⵏ ⴱⴰⵀⵔⴰ ⵉⴳⴰ ⵜⵏ ⵉⴳ ⵜⵓⵍⵙⴷ ⵉ ⵜⵔⵎⵉⵜ ⵜⵉⴽⴽⵍⵜ ⵢⴰⴹⵏⵉⵏ.
 ⵓⵔ ⵜ ⵉⵏⵏ ⵉⵎⵉⵍ ⴽⴽⵉⵖ ⵔⴰ ⴷ ⵎⵓⵔⵙⵖ ⴳ  ⵉⵙⵏⵓⵍⴼⴰ ⵉⵏⵓ, ⵎⵍⴰ ⵓⵔ ⵙⵙⵉⵏⵖ ⵎⴰⴷ ⵉⵔⴰ ⵓⴼⴳⴰⵏ, ⴽⴽⵉⵖ ⵜ ⵉⵏⵏ ⴰⵔ ⵥⵕⵕⴰⵖ ⵎⴰⴷ ⵉⵔⴰ ⵓⴼⴳⴰⵏ ⵍⵀⵓⵖ ⵏⵉⵜ ⴳ ⵓⵙⵏⵓⵍⴼⵓ.
 ⵓⵔ ⴰⵙ ⵜⵓⴼⵉ ⵜⵙⵏⴰ ⵏ ⵢⵉⵔⵉⵎ ⵏ ⵡⴰⵔ ⴰⵜⵉⴳ ⴰⴷ ⵉⵢⵉ ⵜⵙⵜⵉ ⵉⵎⴰⵍ ⵉⵏⵓ.

 ⵥⵕ ⵓⴳⴳⴰⵔ 

 ⴰⵍⴱⵉⵔⵜ ⵉⵏⵛⵟⴰⵢⵏ
 ⵏⵉⴽⵓⵍⴰ ⵜⵉⵙⵍⴰ
 ⵜⵉⵍⵉⵖⵔⴰⴼ
 ⵜⵉⵣⵣⵉⴷⴳⴰ ⵏ ⵓⵙⵏⵓⵍⴼⵓ
 ⵜⴰⵙⴰⴼⵓⵜ ⵜⴰⵎⵥⵥⴰⵕⵓⵕⵜ

 ⵉⵙⴰⵖⵓⵍⵏ